stanford-oval/wikipedia huggingface dataset:
Taiwanin kieli
Fonologia > Konsonantit

|  |  | Bilabiaali | Alveolaari | Alveopalataali | Velaari | Glottaali |
| --- | --- | --- | --- | --- | --- | --- |
| Nasaali | Nasaali | m | n |  | ŋ |  |
| Klusiili | tav. | p | b | t |  | k | g | ʔ |
| Klusiili | asp. | pʰ | tʰ |  | kʰ |  |
| Affrikaatta | tav. |  | t͡s | d͡z | t͡ɕ | d͡ʑ |  |  |
| Affrikaatta | asp. |  | t͡sʰ | t͡ɕʰ |  |  |
| Frikatiivi | Frikatiivi |  | s | ɕ |  | h |
| Likvida | Likvida |  | l ~ r |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e | ə | o |
| Puoliavoin |  | ə | ɔ |
| Avoin |  | a |  |
Tooneja on kahdeksan. Kaikki muut vokaalit lukuun ottamatta [o] ja [ə] voivat esiintyä myös nasaalisina.
Lähde:
Sanasto

Lukusanat 1–10 taiwaniksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| it | jī | sam | sù | ngóo | lio̍k | tshit | pat | kiú | si̍p |
| 一 | 二 | 三 | 四 | 五 | 六 | 七 | 八 | 九 | 十 |
Tapiolan urheilupuisto

Tapiolan urheilupuistoa. Taustalla näkyy Esport Arena.
Tapiolan urheilupuisto on Espoon Tapiolassa sijaitseva urheilupuisto, jossa sijaitsee useita liikuntahalleja ja jalkapallokenttiä, sekä monitoimihalli Espoo Metro Areena. Vuonna 2017 avattiin Urheilupuiston metroasema.
Jalkapallokentät

Urheilupuistossa sijaitsee jalkapallostadion, joka avattiin vuonna 1970. Stadion toimii Veikkausliigassa pelaavan FC Hongan kotikenttänä. Tapiolan urheilupuiston alueella on myös monia muita jalkapallokenttiä, jotka ovat harjoittelu- ja ottelukäytössä. Kentät ovat hiekka-, tekonurmi- ja luonnonnurmipohjaisia.
Esport Center ja Esport Arena

Urheilupuistossa sijaitsee kaksi Esportin omistamaa liikuntahallia. Näistä vanhempi Esport Center valmistui vuonna 1981. Hallit tarjoavat harrastusmahdollisuuden monien sisäpalloilulajien harrastajille.
Espoo Metro Areena

Urheilupuistossa sijaitseva monitoimihalli Espoo Metro Areena valmistui vuonna 1999. Halli toimi aikaisemmin jääkiekkoseura Espoo Bluesin kotiareenana. Hallissa järjestetään myös muita urheilutapahtumia ja konsertteja. Jääkiekko-otteluissa hallin yleisökapasiteetti on noin 7000, konserteissa 7000-9000. Metro Arenan vieressä sijaitsee vuonna 2015 valmistunut harjoitusjäähalli.
Tapiolan urheiluhalli ja Summahalli

Tapiolan urheiluhalli ja Summahalli tarjoavat harrastusmahdollisuuden sisäpalloilulajeille. Urheuluhalli toimii koripalloseura Hongan ja salibandyseura Oilersin kotikenttänä. Summahalli toimii harjoitusareenana.
Tero Paappanen

| Tero Paappanen> Henkilötiedot |
| --- | --- |
Syntynyt: 24. tammikuuta 1980 (ikä 44) Järvenpää, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  83 kg
Pelaajaura
Pääsarjaura:  1998–2005
Seurat:  Jokerit (SML) KJT (Mestis) Pelicans (SML) Salavat Julajev Ufa (RSL) Amur Habarovsk (RUS-2) EHC Lustenau (ÖNL) HC Kerava (S-S)
Tero Paappanen (s. 24. tammikuuta 1980 Järvenpää) on suomalainen entinen jääkiekkopuolustaja. Hän pelasi urallaan SM-liigassa yhteensä 107 runkosarjaottelua tehopistein 10+11=21 ja keräten 84 jäähyminuuttia. Paappanen pelasi urallaan myös Venäjällä ja Itävallassa. Hän laukoi oikealta. Paappanen kärsi urallaan myös useista aivotärähdyksistä.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. EM-kilpailut  | Mitalit> Maa:   Suomi.Miesten jääkiekko.Alle 18-v. EM-kilpailut  | Mitalit> Maa:   Suomi.Miesten jääkiekko.Alle 18-v. EM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 1998 | jääkiekko |  |
Paappanen pelasi alle 18-vuotiaiden EM-kilpailuissa vuonna 1998, jolloin hän voitti hopeaa. Paappanen pelasi myös talviuniversiadeissa vuonna 2007. Hän edusti myös Mestis-pelaajista koottua B-maajoukkuetta kahden ottelun verran Unkarissa pelatussa turnauksessa marraskuussa 2001.
Muuta

Paappanen työskentelee nykyään urheiluhierojana Mäntsälässä.
Aleksandrovskoje

Aleksandrovskoje voi tarkoittaa seuraavia asioita:
Aleksandrovskoje, historiallinen kaupunginosa Pietarissa Venäjällä
Aleksandrovskoje, kylä ja Aleksandrovskojen piirin keskus Tomskin alueella Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksandrovskoje”, voi hakea sivunnimihaulla, laajalla sivunnimihaulla tai tekstihaulla.
Amurinrastas

| Amurinrastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  pallidus
Kaksiosainen nimi
 Turdus pallidus  Gmelin, 1789 
Katso myös
   Amurinrastas Wikispeciesissä   Amurinrastas Commonsissa 
Infobox OKNimi-testi OKIUCN-testi OK: 
Amurinrastas (Turdus pallidus) on rastaiden heimoon kuuluva varpuslintu.
Levinneisyys

Amurinrastasta tavataan Itä-Aasiassa. Lajin maailmanlaajuista populaatiota ei tiedetä, mutta se on luokiteltu elinvoimaiseksi lajiksi.
The Boys (brittiläinen yhtye)

| The Boys |
| --- | --- |

Tiedot
Toiminnassa:  1976–1982) (1999-
Tyylilaji:  Punk
Kotipaikka:   Lontoo, Iso-Britannia
Laulukieli:  Englanti
Jäsenet:  Casino Steel Matt Dangerfield Honest John Plain Duncan "Kid" Reid  Steve "Vom" Ritchie
Entiset jäsenet:  Jack Black
Levy-yhtiö:  NEMS Records & Tapes Safari Records
Aiheesta muualla
Kotisivut
Infobox OKNimi-testi OK: 
The Boys on brittiläinen punk-yhtye. Se perustettiin Lontoossa vuonna 1976. Yhtye lopetettiin vuonna 1982, mutta perustettiin uudelleen vuonna 1999. The Boys julkaisi yhteensä neljä albumia vuosina 1977–1982 sekä yhden joulualbumin vuonna 1979 nimellä The Yobs.
The Boys keikkaili ensimmäistä kertaa Suomessa vuonna 2015. Pojat-yhtye on kääntänyt useita The Boysin kappaleita suomeksi.
Diskografia > Albumit

The Boys - (1977)
Alternative Chartbusters - (1978)
To Hell with the Boys - (1979)
Boys Only - (1981)
Punk Rock Menopause - (2014)
Diskografia > Livealbumit

Live at Roxy - (1990)
Powercut - Unplugged - (1996)
Live in Concert (1980 & 1977) (mukana The Vibrators) - (1993)
Undercover - Live in China - (2015)
Diskografia > Singlet

"I Don't Care" / "Soda Pressing" - (1977)
"First Time" / "Watcha Gonna Do" / "Turning Grey" - (1977)
"Brickfield Nights" / "Teacher's Pet" - (1978)
"Kamikaze" / "Bad Days" - (1979)
"Terminal Love" / "I Love Me" - (1980)
"You Better Move On" / "Schoolgirls" - (1980)
"Weekend" / "Cool" - (1980)
"Let It Rain" / "Lucy" - (1980)
"Svengerland" / "Only A Game" - (2002)
"Jimmy Brown" / "Walk My Dog" - (2008)
Diskografia > Kokoelmat

Odds and Sods - (1990)
The Boys/Alternative Chartbusters - (1993)
Best of the Boys - (1995)
Complete Punk Singles Collection - (1996)
No Thanks!: The 70s Punk Rebellion - (2003)
Aiheesta muualla

Viralliset sivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Teuvan Pirttilä

| Teuvan Työväentalo Pirttilä |
| --- | --- |
 Pirttilän työväentalo.
Osoite:  Mukkalantie 7 64700 Teuva
Sijainti:  Teuva
Valmistumisvuosi:  1939
Rakennuttaja:  Teuvan Pirttilä Oy
Omistaja:  Laten KH-Palvelut Oy
Runkorakenne:  hirsi
Julkisivumateriaali:  lauta
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Teuvan työväentalo Pirttilä  on vuonna 1939 rakennettu Teuvan kirkonkylässä sijaitseva Työväentalo. Nykyisin talo on yksityiskäytössä.
Historiaa

Teuvalla perustettiin Osakeyhtiö Pirttilä, jonka tarkoituksena oli rakentaa ja ylläpitää työväentalo Teuvan kirkonkylään. Vaasa-lehdessä oli 22. päivänä 1939 ilmoitus, jossa pyydettiin urakkatarjousta kaksikerroksisesta puurakennuksesta.
Rakennus

Talo rakennettiin vielä samana vuonna. Rakennuksen ulkomitat olivat 31,5 x 19,5 metriä. Työväentalo on suuri, salin pinta-ala 247 m²,  näyttämö 104 m² ja ravintola 90 m² ja vielä vaatesäilytyskin 40 m². Talon toiseen kerrokseen valmistui viisi vuokrattavaa asuinhuoneistoa.
Toimintaa työväentalolla

Talolla ovat toimineet monet työväenjärjestöt, ja yksityisetkin ovat pitäneet siellä häitä, syntymäpäiviä ja muita juhlia. Viime aikoina talon uusitulla parketilla on toiminut myös tanssiurheiluseura Tempo.
Uusi omistaja

Osakeyhtiö Pirttilä myi talon huutokaupalla Laten KH-Palvelut Oy:lle 8 382 euron kauppasummalla 24. päivänä elokuuta 2022. Uusi omistaja on ainakin toistaiseksi luvannut pitää talon toiminnat entisellään. Myös talon seinässä oleva Pirttilä-nimikyltti säilyy.
Amyntas Andromeneen poika

Amyntas Andromeneen poika oli makedonialainen sotilas. Hän ja hänen kolme veljeään Simmias, Attalos ja Polemon palvelivat kaikki Aleksanteri Suuren armeijassa. Amyntas oli luultavasti veljeksistä vanhin, koska hän johti Tymfaian maakunnan jalkaväkiosastoa (takseis, noin 1 500 miestä). Gaugamelan taistelussa osastoa johti jostain syysta Amyntaan veli Simmias. Filotaan salajuonioikeudenkäynnin yhteydessä Amyntas puolusti Filotasta. Oikeudenkäynnin jälkeen Amyntasta alettiin syyttää osallisuudesta Filotaan salajuoneen. Filotas ja Amyntas olivat olleet hyviä ystäviä. Amyntasta ei auttanut se, että hänen veljensä Polemon pakeni leiristä oikeudenkäynnin jälkeen. Amyntas sai kuitenkin veljensä ylipuhuttua ja palaamaan armeijan luokse. Tämän jälkeen Aleksanteri vapautti veljekset kaikista syytteistä. Pian tämän jälkeen Amyntas kuoli taistelussa Sogdiassa ja Attalos otti Tymfaian osaston johtoonsa.
Aiheesta muualla

The sons of Andromenes - Wiki Classical Dictionary (englanniksi)
Anthony Powell

Anthony Powell voi tarkoittaa ainakin seuraavia:
Anthony Powell (1905–2000), brittiläinen kirjailija
Anthony Powell (1935–2021), brittiläinen Oscar-palkittu puvustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anthony Powell”, voi hakea sivunnimihaulla, laajalla sivunnimihaulla tai tekstihaulla.
Andraé Crouch

Andraé Crouch
Andraé Edward Crouch (1. heinäkuuta 1942 Los Angeles, Kalifornia – 8. tammikuuta 2015 Los Angeles, Kalifornia) oli yhdysvaltalainen gospel-muusikko, sanoittaja ja tuottaja. Hänen serkkunsa on musiikkikriitikko Stanley Crouch.
Kuvaus

Andraé Crouch oli merkittävä hahmo Jesus movement -nimisessä liikkeessä 1960- ja 1970-luvuilla. Crouch tuli tunnetuksi 1960-luvulla huippulahjakkaana nuorena gospelpianistina. Hänen hengellisiä laulujaan ovat laulaneet niin Elvis Presley, Paul Simon, hipit, kuin myös helluntaiveljensä. Crouchin sävellys I got Confidence päätyi Elviksen gospelrepertuaariin. Myöhemmin hän tuli tunnetuksi mm. lauluistaan Trough it all ja The blood never loses it's power.
Andraé Crouchille myönnettiin seitsemän Grammy-palkintoa, ja hän oli kerran ehdolla Oscar-palkinnon saajaksi. Hän pääsi Gospel Music Associationin Gospel Music Hall of Fameen vuonna 1998. Crouch toimi myöhemmin Michael Jacksonin, Madonnan (Like A Prayer), Quincy Jonesin, Diana Rossin, Elton Johnin ja Rick Astleyn tuottajana tai järjestäjänä. Hänet on myös kelpuutettu Hollywoodin walk of fameen.
Crouch vieraili viimeisen kerran Suomessa vuonna 2011.
Andraž Vehovar

| Mitalit> Maa:   Slovenia.Miesten koskimelonta. Olympialaiset  | Mitalit> Maa:   Slovenia.Miesten koskimelonta. Olympialaiset  | Mitalit> Maa:   Slovenia.Miesten koskimelonta. Olympialaiset  | Maa:   Slovenia> Miesten koskimelonta. |
| --- | --- | --- | --- |
|  Hopeaa | Atlanta 1996 | K-1 |  |
| MM-kilpailut  | MM-kilpailut  | MM-kilpailut  |  |
|  Hopeaa | Nottingham 1995 | K-1 joukkue |  |
|  Hopeaa | La Seu d'Urgell 1999 | K-1 joukkue |  |
| EM-kilpailut  | EM-kilpailut  | EM-kilpailut  |  |
|  Hopeaa | Augsburg 1996 | K-1 joukkue |  |
|  Pronssia | Roudnice 1998 | K-1 joukkue |  |
Andraž Vehovar (s. 1. maaliskuuta 1972 Ljubljana) on slovenialainen koskimelonnan olympiamitalisti sekä joukkuekilpailun MM- ja EM-mitalisti. Hän on pituudeltaan 177 cm.
Vehovar saavutti Atlantan olympialaisissa 1996 hopeaa kajakkiyksiköiden pujottelussa 0,43 sekuntia saksalaiselle Oliver Fixille hävinneenä. Hän saavutti samassa lajissa joukkuekilpailussa MM-hopeaa 1995 ja 1999, EM-hopeaa 1996 ja EM-pronssia 1998.
Lähteet ja huomautukset

↑  K-1 = kajakkiyksikkö
1 2  Andraž Vehovar sports-reference.com. Arkistoitu 3.8.2012. Viitattu 16.10.2015. (englanniksi)
1 2  Medals canoeresults.eu. Viitattu 16.10.2015. (englanniksi)
↑  Canoeing at the 1996 Atlanta Summer Games: Men's Kayak Singles, Slalom sports-reference.com. Arkistoitu 16.8.2016. Viitattu 16.10.2015. (englanniksi)
Tannhäuser

Albumilta  (1995)(14:27)
Äänitiedostojen kuunteluohjeet
Tannhäuser (tai Tannhäuser und der Sängerkrieg auf Wartburg eli Tannhäuser ja Wartburgin laulukilpailu) on Richard Wagnerin kirjoittama ja säveltämä ooppera. Se perustuu keskiaikaiseen kansanballadiin Tannhäuserista ja Wartburgin laulukilpailusta kertovaan tarinaan. Oopperan ensiesitys oli Dresdenissä vuonna 1845.
Wagner teki vuosien mittaan muutoksia Tannhäuseriin. Suurimmat muutokset hän teki uuden musiikillisen tyylinsä innoittamana Pariisin esitykseen vuonna 1861. Molempia versioita esitetään ja levytetään. Suomessa Tannhäuser esitettiin ensimmäisen kerran 5. elokuuta 1857 Helsingissä.
Henkilöt

Hermann – Thüringenin maakreivi (basso)
Tannhäuser – ritari ja minnelaulaja (tenori)
Wolfram von Eschenbach – ritari ja minnelaulaja (baritoni)
Walther von der Vogelweide – ritari ja minnelaulaja (tenori)
Biterolf – ritari ja minnelaulaja (bassobaritoni)
Heinrich der Schreiber – ritari ja minnelaulaja (tenori)
Reinmar von Zweter – ritari ja minnelaulaja (basso)
Elisabeth – maakreivin veljentytär (sopraano)
Venus – jumalatar (sopraano)
Nuori paimen – (poikasopraano)
Thüringenin aatelismiehiä ja -naisia, pyhiinvaeltajia, kolme sulotarta, nuorukaisia, seireenejä, nymfejä, najadeja, bakkhantteja, satyyreja sekä fauneja.
Ooppera tapahtuu Thüringenissä 1200-luvun alussa.
Synopsis > Ensimmäinen näytös

Ritari ja minnelaulaja Tannhäuser on ollut pitkään Venusvuorella (Hörselberg Eisenachin lähellä) jumalatar Venuksen rakastajana. Hän on kuitenkin kyllästynyt ja pyytää Venusta päästämään hänet pois, mutta Venus kieltäytyy ja yrittää suostutella häntä jäämään. Lopulta Tannhäuser julistaa pelastuksensa olevan Mariassa, jolloin Venus katoaa ja Tannhäuser huomaa olevansa laaksossa lähellä Wartburgin linnaa. Hänen ohitseen kulkee joukko pyhiinvaeltajia matkalla Roomaan. Paikalle saapuu metsästysseurue, jota johtaa maakreivi Hermann mukanaan joukko minnelaulajia. Nämä tunnistavat Tannhäuserin ja pyytävät häntä tulemaan Wartburgin linnassa pidettävään laulukilpailuun. Tannhäuser ei aluksi halua tulla heidän mukaansa, mutta muuttaa mielensä, kun ritari Wolfram von Eschenbach, yksi minnelaulajista, kertoo maakreivin veljentyttären Elisabethin ikävöineen Tannhäuseria siitä asti, kun tämä lähti. Tannhäuser suostuu lähtemään seurueen mukaan.
Synopsis > Toinen näytös

Laulajien sali Wartburgin linnassa. Elisabeth tulee iloisena saliin kuultuaan Tannhäuserin palanneen ja tervehtii häntä. Tämä harmittaa Wolframia, joka on rakastunut Elisabethiin. Laulukilpailu alkaa ja paikalle saapuu joukko aatelisia ritareita. Useat minnelaulajista laulavat lauluja rakkaudesta, mutta Tannhäuser pilkkaa näitä ja väittää, etteivät he osaa kuvata rakkautta oikein. Lopulta hän itse laulaa Venusta ylistävän laulun. Tällöin paikalla olevat ymmärtävät hänen olleen Venusvuorella ja uhkaavat surmata hänet, mutta Elisabeth estää heitä ja pyytää, että Tannhäuser saisi etsiä armahdusta synneilleen. Maakreivi Hermann määrää Tannhäuserin lähtemään pyhiinvaellusmatkalle Roomaan ja pyytämään paavilta synneilleen anteeksiantoa. Jos sitä ei anneta, hän ei saa koskaan palata.
Synopsis > Kolmas näytös

Tannhäuserin lähdöstä on kulunut aikaa, ja Elisabeth sekä Wolfram odottavat hänen paluutaan Wartburgin laaksossa. Pian pyhiinvaeltajat saapuvat, mutta Elisabethin kauhuksi Tannhäuser ei ole heidän joukossaan. Elisabeth pyytää Neitsyt Mariaa ottamaan hänet luokseen ja palaa tämän jälkeen Wartburgiin jättäen Wolframin yksin. Pimeän tultua Wolfram tapaa Tannhäuserin, joka aikoo palata Venusvuorelle. Tannhäuser kertoo Wolframille, että paavi kieltäytyi antamasta hänen syntejään anteeksi ja sanoi, että ennemmin hänen sauvaansa kasvaisi lehtiä. Venus ilmestyy paikalle ja pyytää Tannhäuseria tulemaan hänen luokseen. Wolfram yrittää kaikin tavoin estää Tannhäuseria lähtemästä ja mainitsee lopulta Elisabethin nimen. Samaan aikaan paikalle saapuu hautajaissaatto ja Venus katoaa. Tannhäuser saa kuulla Elisabethin kuolleen, jolloin hän kuolee itsekin. Samalla paikalle tulee joukko pyhiinvaeltajia, jotka kertovat, että paavin sauvaan on kasvanut lehtiä ja näin ollen Tannhäuser on saanut syntinsä anteeksi.
Synopsis > Libretto

Osia Tannhäuserin libretosta on käännetty suomeksi.
Kirjallisuutta

Bogatz, Thomas & Kuuskoski, Martti-Tapio & Paajanen, Ilkka: Tannhäuser. Vuoren Venus ja Pyhä Elisabeth.  Espoo:  Richard Wagner -kulttuuriyhdistys, 2006.  ISBN 951-98971-2-7.
Aiheesta muualla

Kuvia tai muita tiedostoja aiheesta Tannhäuser Wikimedia Commonsissa
Annikki Aarnio

Annikki Ilona Aarnio (myöh. Arvo, 21. tammikuuta 1929 – 19. joulukuuta 2016) oli suomalainen yleisurheilija, joka saavutti 1950-luvulla SM-mitaleja pikajuoksuissa. Hän edusti Suomea yhdessä maaottelussa. Kotimaassa hän edusti Helsingin Tarmoa.
Aarnio saavutti SM-kilpailuissa 100 metrin juoksussa pronssia vuosina 1952 ja 1954 sekä sijoittui 200 metrin juoksussa viidenneksi vuonna 1952. Hän saavutti viestijuoksun SM-kilpailuissa 4 × 100 metrillä pronssia Helsingin Tarmon joukkueessa vuonna 1951. Hän kilpaili viestijuoksussa kolmimaaottelussa Ruotsia ja Tanskaa vastaan Kööpenhaminassa syyskuussa 1952.
Aarnion ennätys 100 metrin juoksussa on 12,9 s ja 200 metrin juoksussa 27,2 s, molemmat vuodelta 1952.
Amyn lailla

| Amyn lailla> Judging Amy |
| --- | --- |

Tyyli:  Draama
Kestoaika:  60 min
Luoja(t):   Amy Brenneman  Bill D'Elia  John Tinker 
Pääosissa:   Amy Brenneman  Dan Futterman  Richard T. Jones  Kevin Rahm  Marcus Giamatti  Jessica Tuck  Karle Warren  Jillian Armenante  Timothy Omundson 
Alkuperämaa:   Yhdysvallat
Alkuperäiskieli:  englanti
Verkko:    CBS   Nelonen 
Esitetty:  19. syyskuuta 1999 –  3. toukokuuta 2005
Tuotantokausia:  6
Jaksoja:  138
Aiheesta muualla
IMDb 
Amyn lailla (engl. Judging Amy) oli yhdysvaltalainen draamasarja, jota esitettiin 19. syyskuuta 1999 – 3. toukokuuta 2005 CBS:llä. Sarjassa näytelleen Tara Correa-McMullenin ampui kuoliaaksi 21. lokakuuta 2005 jengin jäsen Damien Watts.
Näyttelijät

| 0 | 1 | 2 |
| --- | --- | --- |
|  Amy Brenneman  | … |  Amy Gray   |
|  Tyne Daly  | … |  Maxine Gray   |
|  Richard T. Jones  | … |  Bruce Van Exel   |
|  Karle Warren  | … |  Lauren Cassidy   |
|  Marcus Giamatti  | … |  Peter Gray   |
|  Jillian Armenante  | … |  Donna Kozlowski   |
|  Jessica Tuck  | … |  Gillian Gray   |
|  Timothy Omundson  | … |  Sean Potter   |
|  Dan Futterman  | … |  Vincent Gray   |
|  Kevin Rahm  | … |  Kyle McCarty   |
Lähde:
André Bréheret

André Bréheret (28. huhtikuuta 1912 – 30. heinäkuuta 1972) oli ranskalainen roomalaiskatolinen piispa. Hänet vihittiin papiksi 29. kesäkuuta 1937 ja nimitettiin Cahorsin hiippakunnan johtoon 21. elokuuta 1962. Piispaksi vihkiminen seurasi 30. syyskuuta. Pääkonsekraattorina toimi Henri-Louis-Marie Mazerat, jota avustivat René-Jean-Prosper-Bruno Boudon ja Guy-Marie-Joseph Riobé.
Bréheret osallistui Vatikaanin toiseen kirkolliskokoukseen. Hän toimi piispana, kunnes kuoli 60-vuotiaana virassa.
Antonia Hybrida

Antonia Hybrida, myös Antonia Hybrida Minor, (syntynyt mahdollisesti 78 eaa.) oli roomalainen ylhäisnainen, joka eli ensimmäisellä vuosisalla ennen ajanlaskumme alkua. Hän oli trumviri Marcus Antoniuksen toinen vaimo ja oli Gaius Antonius Hybridan, Marcus Antoniuksen sedän, tytär. Antonian isä Gaius Antonius Hybrida oli toiminut Ciceron kanssa konsulina vuonna 63 eaa.
Antonia nai serkkunsa Antoniuksen ja he saivat noin vuonna 60 eaa. yhdessä tyttären, Antonian, josta tuli myöhemmin rikkaan Pythodoruksen vaimo.
Marcus Antonius erosi vaimostaan, sillä tämä oli ollut uskoton miehensä ystävän Publius Cornelius Dolabellan kanssa. Ciceron mukaan syynä eroon oli Antoniuksen halu naida Fulvia.
Aleksei Vitsenko

| Aleksei Vitsenko> Henkilötiedot |
| --- | --- |
Syntynyt: 20. huhtikuuta 1990 (ikä 34)
Uran tiedot
Laji:  maastohiihto 
Maailmancup
Kaudet:  2011-
Voitot:  0
Palkintokorokkeella:  0
 Tietolaatikko päivitetty 3. helmikuuta 2015 
Aleksei Vitsenko (s. 20. huhtikuuta 1990) on venäläinen maastohiihtäjä.
Vitsenko debytoi maastohiihdon maailmancupissa tammikuussa 2011 Otepäässä ollen 15 kilometrin perinteisen hiihtotavan kilpailussa 44:s. Ensimmäiset maailmancupin pisteensä Vitsenko saavutti tammikuussa 2015, kun hän oli Rybinskin 30 kilometrin yhdistelmäkilpailun 26:s. Parhaimmillaan hän on sijoittunut 11:nneksi Oslon 50 kilometrin perinteisen hiihtotavan yhteislähtökilpailussa maaliskuussa 2017.
Vitsenko on osallistunut yksiin nuorten MM-kilpailuihin vuonna 2010 Hinterzartenissa saaden hopeaa viestissä. Hän oli mukana alle 23-vuotiaiden MM-kilpailuissa 2011.
Aleksei Utšitel

Utšitel vuonna 2019.
Aleksei Jefimovitš Utšitel (ven. Алексей Ефимович Учитель) on venäläinen elokuvaohjaaja, joka on ohjannut elokuvan Matilda keisari Nikolai II:n ja venäläisen balettitanssittaren Mathilde Krzesinskan romanssista Nikolain nuoruudessa. Venäjän ortodoksista kirkkoa lähellä oleva järjestö sekä kansanedustaja Natalja Poklonskaja ovat hyökänneet Utšitelia ja elokuvaa vastaan syyttäen sitä pyhimysten loukkaamisesta. Nikolai on kanonisoitu pyhimykseksi.
Aleksandrovski sadin metroasema

| Aleksandrovski sad (Александровский сад) |
| --- | --- |

 Moskovan metro 
Perustiedot
Metrolinjat:  Filjovskaja
Sijainti:  55.7525°N, 37.6085°E
Paikkakunta:  Moskova, Venäjä
Avattu:  15. toukokuuta 1935
Rakenne
Tyyppi:  tunneliasema
Aleksandrovski sad (ven. Александровский сад) on yksi Moskovan metron asemista. Se avattiin 15. toukokuuta 1935.
Aiheesta muualla

Kuvia tai muita tiedostoja aiheesta Aleksandrovski sadin metroasema Wikimedia Commonsissa
Anthony Pilla

Anthony Michael Pilla (12. marraskuuta 1932 – 21. syyskuuta 2021) oli katolisen kirkon yhdysvaltalainen pappi. Hänet vihittiin papiksi 23. toukokuuta 1959, sitten piispaksi 1. elokuuta 1979.
Pilla toimi Clevelandin hiippakunnan piispana Ohiossa vuosina 1980–2006. Häntä seurasi Richard Lennon.
Aiheesta muualla

Catholic Hierarchy: Bishop Anthony Michael Pilla (englanniksi)
Arnošt Klimčík

| Mitalit> Maa:   Tšekkoslovakia.Miesten käsipallo. Olympialaiset  | Mitalit> Maa:   Tšekkoslovakia.Miesten käsipallo. Olympialaiset  | Mitalit> Maa:   Tšekkoslovakia.Miesten käsipallo. Olympialaiset  | Maa:   Tšekkoslovakia> Miesten käsipallo. |
| --- | --- | --- | --- |
|  Hopeaa | München 1972 | miehet |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 1967 | miehet |  |
Arnošt Klimčík (24. heinäkuuta 1945 Karviná – 21. maaliskuuta 2015) oli tšekkoslovakialainen käsipalloilija, olympiamitalisti ja maailmanmestari.
Klimčík kuului Tšekkoslovakian olympiahopeaa saavuttaneeseen joukkueeseen Münchenissä 1972. Vuonna 1967 hän voitti maailmanmestaruuden.
Klimčík kuoli pitkän ja vakavan sairastamisen jälkeen 69-vuotiaana 21. maaliskuuta 2015.
Arnoud van Doorn

Arnoud van Doorn (18. maaliskuuta 1966) on alankomaalainen entinen äärioikeistolainen poliitikko, joka edusti Geert Wildersin islaminvastaista Vapauspuoluetta. Hän teki islamvastaisen elokuvan vuonna 2008, mutta kääntyi vuonna 2013 islamiin.
Syyskuussa 2021 van Doorn pidätettiin epäiltynä pääministeri Mark Rutteen kohdistuvan salamurhan suunnittelusta. Hänet vapautettiin seuraavana päivänä ilman syytteitä.